32001R0500
L 073/8
JURNALUL OFÍCIAL AL UNIUNII EUROPENE
REGULAMENTUL (CE) NR. 500/2001 AL COMISIEI
din 14 martie 2001
de stabilire a normelor de aplicare a Regulamentului nr. 2847/93 al Consiliului (CEE) în ceea ce privește controlul capturilor realizate de navele de pescuit comunitare în apele unei țări terțe și în marea liberă
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2847/93 al Consiliului din 12 octombrie 1993, privind instituirea unui sistem de control aplicabil politicii comune a pescuitului (1), astfel cum a fost modificat ultima dată prin Regulamentul (CE) nr. 2846/98 (2), în special articolul 18 alineatul (4),
întrucât:
(1)
Statelor membre li se solicită, conform articolului 18 alineatul (1) din Regulamentul (CEE) nr. 2847/93, să comunice Comisiei, prin transmitere computerizată a datelor, cantitățile din fiecare rezervă realizate de navele sub pavilionul lor care operează în apele aflate sub suveranitatea sau jurisdicția unor țări terțe și în larg și toate informațiile primite, conform articolului 17 alineatul (2).
(2)
Trebuie specificate informațiile detaliate ce urmează a fi transmise, intervalele la care urmează să fie înaintate și formatul ce va fi utilizat la înaintarea rapoartelor respective.
(3)
Măsurile prevăzute în prezentul regulament sunt în conformitate cu avizul Comitetului de Administrare pentru Pescuit și Acvacultură,
ADOPTĂ PREZENTUL REGULAMENT:
Articolul 1
(1) Fiecare stat membru informează Comisia, prin transmitere computerizată, până la sfârșitul primei luni a fiecărui trimestru, asupra cantităților din fiecare rezervă care nu intră sub incidența PTP sau a contingentelor tarifare, capturate de navele de pescuit care operează sub pavilionul său în apele aflate sub suveranitatea sau jurisdicția unor terțe țări și în larg și care au fost:
-
descărcate direct pe teritoriul său în trimestrul anterior;
-
descărcate direct în țări terțe în trimestrul anterior;
-
transbordate pe navele unor țări terțe în trimestrul anterior.
(2) Fiecare stat membru informează Comisia, prin transmitere computerizată, până la sfârșitul primei luni a fiecărui trimestru, asupra cantităților capturate de navele de pescuit care arborează pavilionul unui alt stat membru în ape aflate sub suveranitatea sau jurisdicția unor țări terțe și în larg și descărcate pe teritoriul său în trimestrul anterior.
(3) Dacă un stat membru înaintează raportul referitor la captură menționat la alineatele (1) și (2), el trebuie să întocmească acest raport în forma prezentată în anexă.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 martie 2001.